Таму штогод гэтаму нацыянальнаму багаццю надаецца асаблівая ўвага на самым высокім узроўні. Кіраўнік дзяржавы Аляксандр Лукашэнка заўсёды асабіста кантралюе ход рэспубліканскага жніва: “Калі людзі будуць накормленыя, калі кожны будзе мець, па-народнаму кажучы, кавалак хлеба на стале штодзень, тады і ў краіне будзе мір і парадак”... Гэтая думка Прэзідэнта стала ключавой на нядаўняй нарадзе з кіраўніцтвам Урада і эканамічнага блока. Фініш уборачнай кампаніі і яе тэмпы, восеньская сяўба, нарыхтоўка кармоў, праблемы вырошчвання і перапрацоўкі лёну, будаўніцтва сучасных малочна-таварных комплексаў і мадэрнізацыя ферм, развіццё будаўнічай галіны, стварэнне айчыннага суперкамбайна, экспарт і яго дыверсіфікацыя — вось толькі некалькі тэм прэзідэнцкай сустрэчы.